Diari Oficial de la Generalitat Valenciana


Sumari del DOGV 4612, del 21-10-2003 (2003/10216)

Juí ordinari número 1/2003. Cèdula de notificació.
--------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10413


Organisme emissor
:   Juzgado de Primera Instància Número 3 d'Elx

Tipus de document
:   Anunci

Juí ordinari número 1/2003. Cèdula de notificació. [2003/F10762]
  
Juí: ordinari - 1/2003.
  
Part demandant: Banc Santander Central Hispà, SA.
  
Part demandada: Parres Continental, SL, Antonio Parres Valero i María Gloria de la Luz Pérez Martín.
  
En el juí referenciat, s'ha dictat la resolució el text literal de la qual és el següent:
  
«Sentència número 113/2003
  
Jutge que la dicta: Gonzalo de Diego Sierra.
  
Lloc: Elx (Alacant).
  
Data: 12 de setembre de 2003.
  
Part demandant: Banc Santander Central Hispà, SA.
  
Advocat: Muñoz Zafrilla Palomares, José Antonio.
  
Procurador: Ruiz Martínez, Lorenzo Christian.
  
Part demandada: Parres Continental, SL, Antonio Parres Valero i María Gloria de la Luz Pérez Martín, en situació processal de rebel·lia.
  
Objecte del juí: reclamació de 10.903,87 euros.
  
Antecedents de fet
  
Primer. El procurador dels tribunals Lorenzo C. Ruiz Martínez, en la representació acreditada que exercix, va interposar demanda contra la mercantil Parres Continental, SL, Antonio Parres Valero i María Gloria de la Luz Pérez Martín, en la que sol·licitava que es dictara sentència en els termes exposats en el suplique d'aquella.
  
Segon. Per la interlocutòria dictada amb data de 3 de febrer de 2003 es va admetre a tràmit la demanda, i se'n va donar trasllat als demandats perquè es personaren i contestaren allò que els poguera convindre segons dret en el termini de 20 dies hàbils. Que transcorregut el dit termini se'ls va declarar en rebel·lia per la provisió de 15 de juliol de 2003, i s'hi assenyalava el dia per a la celebració de la corresponent audiència prèvia.
  
Tercer. Arribat el dia de la celebració de l'audiència, l'11 de setembre de 2003, a les 11.30 hores, la part actora es va ratificar en la seua demanda i va sol·licitar la recepció del plet a prova. Rebut el plet a prova es va admetre com a mitjà únicament la documental ja aportada, quedant les actuacions vistes per a sentència, per aplicació del que disposa l'article 429.8 de la Llei d'Enjudiciament Civil.
  
Quart. Són fets que han de considerar-se acreditats, gràcies a la prova documental practicada, que entre la mercantil Banc Santander Central Hispà, SA, i la també mercantil Parres Continental, SL, es va realitzar un contracte de préstec, el dia 11 d'octubre de 2001, per import de 2.000.000 de pessetes (24.020,24 euros), i que Parres Continental va deixar de pagar les mensualitats del préstec des de gener de 2002. Que per tal motiu la citada mercantil deu la suma de 10.095,87 euros.
  
Que Antonio Parres Valero i María Gloria de la Luz Pérez Martín són garants solidaris de la part prestatària.
  
Cinqué. Que en la tramitació del present procediment s'han observat totes les disposicions legals.
  
Fonaments de dret
  
Primer. Exercita l'actora una acció de reclamació de quantitat per import de 10.903,87 euros, que afirma són deguts pels demandats, la mercantil Parres Continental, SL, Antonio Parres Valero i María Gloria de la Luz Pérez Martín. Conforme a l'article 217 de la Llei d'Enjudiciament Civil correspon a l'actor la càrrega de provar els fets de què ordinàriament es desprenga, segons les normes jurídiques a ells aplicables, a l'efecte jurídic corresponent a les pretensions de la demanda. En este sentit, ha de considerar-se acreditat que entre les parts van existir relacions contractuals, en els termes arreplegats en l'antecedent de fet destinat a relatar els fets provats, i que els demandats van incomplir amb l'obligació de pagar la totalitat del préstec.
  
L'anterior apareix justificat en virtut dels documents que acompanyen la demanda. Demostrat el naixement i existència del deute corresponia als demandats provar que esta s'havia extingit d'alguna de les formes previstes en l'article 1.156 del Codi Civil. Cosa que de cap manera han portat a terme. Procedix, en conseqüència, la íntegra estimació de la demanda.
  
Segon. Conforme a l'article 394 de l'actual Llei d'Enjudiciament Civil, que acull com a criteri rector, a l'hora d'imposar les costes, el principi de venciment, estes hauran de ser satisfetes pels demandats en haver sigut íntegrament estimada la demanda.
  
Vistos els articles citats, els seus concordants i la resta de general i pertinent aplicació al cas.
  
Decisió
  
Estime íntegrament la demanda formulada pel procurador dels tribunals Lorenzo C. Ruiz Martínez, en nom i representació de la mercantil Banc Santander Central Hispà, SA, contra la també mercantil Parres Continental, SL, Antonio Parres Valero i María Gloria de la Luz Pérez Martín, i condemne els demandats a pagar a l'actor la quantitat de 10.903,87 euros (deu mil nou-cents tres euros i huitanta-set cèntims), més els interessos de demora produïts per la mencionada suma des del 31 de juliol de 2002 fins al seu complet pagament, al tipus d'interés pactat del 17,50% anual.
  
Condemne els demandats al pagament de les costes processals causades en el present procediment.
  
Esta és la meua sentència, contra la qual pot interposar-se, en el termini de cinc dies hàbils des de la seua notificació a les parts, un recurs d'apel·lació, en els termes previstos en els articles 455 i següents de la Llei d'Enjudiciament Civil, del qual coneixerà l'Audiència Provincial d'Alacant.
  
Publicació. L'anterior sentència ha sigut donada i publicada pel magistrat que la firma, celebrant audiència pública ordinària, present jo, la secretària, que en done fe.»
  
En atenció al desconeixement de l'actual domicili o residència de la part demandada, per la provisió d'esta data el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de la sentència als demandats.